# UAB „LITESKO“

PATVIRTINTA

Pirkimo komisijos 2022-06-30

protokolu

**GAMTINIŲ DUJŲ PIRKIMO**

# ATVIRO KONKURSO SĄLYGOS

**1. BENDROSIOS NUOSTATOS**

# 1.1. UAB „Litesko“(toliau tekste – Įsigyjančioji organizacija) numato įsigyti *Viečiūnų katilinei* *gamtines dujas* atviro konkurso (toliau – konkursas / pirkimas) būdu.

1. Vartojamos pagrindinės sąvokos yra apibrėžtos LR Vyriausybės 2003-03-03 nutarimu Nr. 277 patvirtintose *Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėse* (toliau – **Taisyklės**).

## 1.3. Pirkimas vykdomas vadovaujantis Taisyklėmis, kitais teisės aktais bei šiomis pirkimo sąlygomis.

## 1.4. Išankstinis informacinis skelbimas apie pirkimą *nebuvo* paskelbtas Taisyklių nustatyta tvarka.

1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo ir protingumo principų ir konfidencialumo bei nešališkumo reikalavimų.

1.6. Įsigyjančioji organizacija yra pridėtinės vertės mokesčio (toliau – **PVM**) mokėtoja.

1.7. Visos pirkimo sąlygos nustatytos pirkimo dokumentuose, kuriuos sudaro:

1.7.1. skelbimas apie pirkimą;

1.7.2. konkurso sąlygos (kartu su priedais);

1.7.3. dokumentų paaiškinimai (patikslinimai), taip pat atsakymai į tiekėjų klausimus (jeigu bus);

1.7.4. kita Įsigyjančiosios organizacijos interneto svetainėje pateikta informacija.

1.7. Bet kokia informacija, konkurso sąlygų paaiškinimai, pranešimai ar kitas Įsigyjančiosios organizacijos ir tiekėjo susirašinėjimas yra vykdomas tik el. paštu, taip pat skelbiami Įsigyjančiosios organizacijos interneto svetainėje adresu [www.litesko.lt](http://www.litesko.lt) .

**2. PIRKIMO OBJEKTAS**

2.1. Pirkimas į dalis neskirstomas.

2.2. Pirkimo objektas – **Gamtinės dujos.**

Perkamos gamtinės dujos apibūdintos konkurso sąlygų 2 priede „Techninės sąlygos“.

2.3. Preliminarus perkamas gamtinių dujų kiekis yra 6430 MWh. Gamtinių dujų poreikis gali keistis priklausomai nuo lauko oro temperatūros reikšmingų pasikeitimų. GD kiekis gali didėti 20%, sudarius atskirą susitarimą.

2.4. Gamtinių dujų tiekimo terminas nuo 2022-10-01 7:00 val. iki 2023-10-01. 7:00 val.

2.5. Įsigyjančioji organizacija Gamtines dujas naudos adresu: Verpėjų g. 22, Viečiūnų mstl. Druskininkų sav., LT-66496 .

**3. KVALIFIKACINIAI REIKALAVIMAI**

3.1. Tiekėjas, dalyvaujantis pirkime, turi atitikti žemiau lentelėje nurodytus minimalius kvalifikacijos reikalavimus ir pateikti nurodytus kvalifikacinius reikalavimus įrodančius dokumentus:

|  |  |  |
| --- | --- | --- |
| *Kvalifi-kacinio reikala-vimo Nr.* | *Kvalifikaciniai reikalavimai tiekėjams* | *Kvalifikacinius reikalavimus įrodantys ir kiti pateikiami dokumentai* |
| 1 | Tiekėjas turi teisę verstis ta veikla, kuri reikalinga pirkimo sutarčiai įvykdyti. | Tiekėjas turi turėti:  1. Valstybinės energetikos reguliavimo tarybos išduotą leidimą, suteikiantį teisę vykdyti gamtinių dujų tiekimo veiklą.  2. Valstybinės energetikos reguliavimo tarybos išduotą gamtinių dujų skirstymo licenciją, suteikiančią teisę skirstyti dujas Viečiūnų mstl. arba pateikti įrodymus, kad tiekėjas sutarties vykdymo metu turės teisę naudotis Viečiūnų mstl. gamtinių dujų skirstymo operatoriaus gamtinių dujų skirstymo sistema.  Įsigyjančioji organizacija duomenis apie leidimą/licenciją tikrina  <https://www.licencijavimas.lt/lis-epp-app/public> |

3.2. Įsigyjančioji organizacija atmeta tiekėjo pasiūlymą, jeigu pirkimo komisija, nustato, kad jis pateikė netikslius arba neišsamius kvalifikacinius duomenis, ir jeigu Įsigyjančiosios organizacijos paprašytas tiekėjas ne vėliau kaip per 3 darbo dienas nepašalino šių trūkumų. Įsigyjančioji organizacija ne vėliau kaip per 2 darbo dienas apie tai raštu informuoja tiekėją.

3.3. Įsigyjančioji organizacija priima sprendimą dėl kiekvieno pasiūlymą pateikusio tiekėjo kvalifikacinių duomenų patikrinimo ir tiekėjams, kurių kvalifikaciniai duomenys neatitinka Pirkimo dokumentuose nustatytų reikalavimų, raštu ne vėliau kaip per 2 darbo dienas nuo sprendimo dėl tiekėjo atitikties Pirkimo dokumentuose nustatytiems kvalifikacijos reikalavimams priėmimo praneša šio patikrinimo rezultatus, pagrįsdama priimtus sprendimus.

3.4.Teisę dalyvauti tolesnėse pirkimo procedūrose turi tik tie tiekėjai, kurių kvalifikaciniai duomenys atitinka Pirkimo dokumentuose nustatytus reikalavimus.

**4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį. Jungtinės veiklos sutartyje turi būti nurodyti kiekvieno šios sutarties dalyvio įsipareigojimai vykdant numatomą su Įsigyjančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties dalyvių atsakomybę už prievolių Įsigyjančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Įsigyjančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

4.2. Įsigyjančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Įsigyjančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**5. PASIŪLYMŲ RENGIMAS, PATEIKIMAS, KEITIMAS**

5.1. Teikėjas gali pateikti tik vieną pasiūlymą - individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Šis apribojimas taikomas ir Taisyklių 9.11 papunktyje nurodytiems Tiekėjams, priklausantiems susijusių įmonių grupei, tai yra visi asmenys, susiję nurodytais būdais, gali pateikti tik vieną pasiūlymą dėl to paties pirkimo objekto. Jeigu tokį pasiūlymą pateikia bent vienas iš tokių Tiekėjų, kiti susiję asmenys dėl šio pirkimo objekto pateikti pasiūlymų negali. **Tiekėjas privalo pateikti rašytinį patvirtinimą, kad laikomasi šios sąlygos.** Jeigu atskirus pasiūlymus pateikia Tiekėjai, tarpusavyje susiję pagal Taisyklių 9.11 papunktyje nurodytus kriterijus, vėliau pasiūlymą pateikusio Tiekėjo dokumentai atmetami kaip neatitinkantys Taisyklių punkte nustatytos sąlygos.

5.2. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

5.3. Tiekėjai pasiūlymus rengia ir pateikia lietuvių kalba. Užsienio valstybių tiekėjai šiuos pasiūlymus gali rengti ir pateikti anglų arba rusų kalba su vertimu į lietuvių kalbą. Vertimas į lietuvių kalbą turi būti patvirtintas vertėjo parašu ir vertimų biuro antspaudu.

5.4. Tiekėjas pasiūlymą privalo pateikti pagal šių konkurso sąlygų 1 priede pateiktą formą. **Pasiūlymas teikiamas raštu užklijuotame voke, pasirašytas tiekėjo arba jo įgalioto asmens.** **Ant voko turi būti užrašytas Įsigyjančiosios organizacijos pavadinimas, adresas, pirkimo pavadinimas, tiekėjo pavadinimas ir adresas.** Ant voko taip pat turi būti užrašas „*Neatplėšti iki pasiūlymų pateikimo termino pabaigos*“.

5.5. Pasiūlymo lapai su priedais turi būti sunumeruoti, sutvirtinti tarpusavyje taip, kad negalima būtų jų išardyti nepaliekant tokį išardymą patvirtinančių žymių (pavyzdžiui, surišti ar sutvirtinti kniedėmis, t. y. sutvirtinti tarpusavyje), ir paskutinio lapo antrojoje pusėje patvirtinti tiekėjo ar jo įgalioto asmens parašu. Pasiūlymo (su priedais) paskutinio lapo antrojoje pusėje turi būti nurodytas tiekėjo ar jo įgalioto asmens vardas ir (ar) padėtas antspaudas (jeigu jie turi antspaudą), nurodyta pavardė, pareigos (jeigu jos yra) ir pasiūlymo lapų skaičius. Prie kitų pasiūlymo lapų pritvirtinama ir sunumeruojama pasiūlymo galiojimo užtikrinimą patvirtinančio dokumento kopija. Pasiūlymo galiojimo užtikrinimą patvirtinantis dokumento originalas įdedamas į bendrą voką. Jis neįrišamas ir nenumeruojamas.

5.6. Pasiūlymą sudaro tiekėjo raštu pateiktų dokumentų visuma:

5.6.1. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, kopija *(taikoma kai pasiūlymą patvirtina ne įmonės vadovas, o įgaliotas asmuo)*;

5.6.2. užpildyta konkurso sąlygų 1 priede pateikta pasiūlymo forma;

5.6.3. informaciją ir tiekėjo kvalifikaciją patvirtinantys dokumentai, nurodyti 3-ioje dalyje;

5.6.4. jungtinės veiklos sutarties kopija (*jeigu dalyvauja ūkio subjektų grupė*);

5.6.5. kiti pirkimo dokumentuose reikalaujami dokumentai.

5.7. Pasiūlymas turi būti pateiktas iki **2022 m. liepos 7 d. 11 val. 00 min.** (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu: UAB „Litesko“, *Konstitucijos* pr. 7, LT-09308 Vilnius, Lietuva.

5.8. Pasiūlymuose nurodoma gamtinių dujų kaina pateikiama eurais arba bet kuria kita laisvai konvertuojama valiuta.

5.9. Tiekėjai privalo siūlyti visą kiekį, nurodytą pirkimo sąlygų 2.3 punkte.

5.10. **Į gamtinių dujų kainą turi būti įskaityti visi mokesčiai ir visos tiekėjo išlaidos. Tiekėjas pasiūlyme turi nurodyti gamtinių dujų kainą pagal konkurso sąlygų 1 priede nustatytą formą.**

5.11**.** Visi pasiūlymai turi galioti **90 kalendorinių dienų (įskaitytinai)** nuo pasiūlymų pateikimo termino paskutinės dienos. Kol nesibaigė pasiūlymų galiojimo terminas, Įsigyjančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto laiko. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą.

5.13. Tiekėjai, kurie sutinka pratęsti pasiūlymų galiojimo laiką ir apie tai raštu praneša Įsigyjančiajai organizacijai, pratęsia pasiūlymų galiojimo užtikrinimo *(jeigu buvo reikalaujama)* terminą arba pateikia naują pasiūlymo galiojimo užtikrinimą *(jeigu buvo reikalaujamas)*. Jeigu tiekėjas per 5 darbo dienas nuo Įsigyjančiosios organizacijos prašymo išsiuntimo neatsako į Įsigyjančiosios organizacijos rašytinį prašymą pratęsti pasiūlymų galiojimo užtikrinimo terminą, jo nepratęsia arba nepateikia naujo pasiūlymų užtikrinimo, laikoma, kad jis atmetė prašymą pratęsti pasiūlymo galiojimo terminą ir atšaukė savo pasiūlymą.

5.14. Kol nesibaigė galutinis pasiūlymų pateikimo terminas, tiekėjas gali pakeisti arba atšaukti savo pasiūlymą, neprarasdamas teisės į savo pasiūlymo galiojimo užtikrinimą, jeigu pirkimo dokumentuose nenustatyta kitaip. Toks pakeitimas arba pranešimas, kad pasiūlymas atšaukiamas, pripažįstami galiojančiais, jeigu Įsigyjančioji organizacija juos gauna prieš pasiūlymų pateikimo terminą.

5.15. Jeigu pasiūlymas gaunamas pavėluotai, neatplėštas vokas su pasiūlymu grąžinamas jį atsiuntusiam tiekėjui. Vokas su pasiūlymu grąžinamas ir tuo atveju, jeigu pasiūlymas pateiktas neužklijuotame voke.

**VI. PASIŪLYMŲ GALIOJIMO UŽTIKRINIMAS**

6.1. Pasiūlymo galiojimo užtikrinimas nereikalaujamas.

**7. KONKURSO SĄLYGŲ PAAIŠKINIMAS IR PATIKSLINIMAS**

7.1. Tiesioginį ryšį su tiekėjais įgalioti palaikyti: Skaidrė Dedūrienė, Konstitucijos pr. 7, Vilnius, tel. +370 5 266 7165, faksas +370 5 266 7510, el. paštas skaidre.deduriene@litesko.lt

7.2. Įsigyjančioji organizacija privalo atsakyti į kiekvieną tiekėjo rašytinį prašymą paaiškinti (patikslinti) pirkimo dokumentus per 3 darbo dienas nuo prašymo gavimo, tačiau ne vėliau kaip prieš 3 darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, ne mažiau kaip prieš 6 darbo dienas iki pasiūlymų pateikimo termino pabaigos. Atsakymai į tiekėjų klausimus papildomai skelbiami pirkimo skelbime nurodytu interneto adresu.

7.3. Įsigyjančioji organizacija, atsakydama į tiekėjo prašymą, skelbia tokius paaiškinimus interneto adresu, nurodytu pirkimo skelbime.

7.4. Nesibaigus pasiūlymų pateikimo terminui, Įsigyjančioji organizacija savo iniciatyva gali paaiškinti (patikslinti) pirkimo dokumentus. Tokius paaiškinimus (patikslinimus) Įsigyjančioji organizacija skelbia interneto adresu, nurodytu pirkimo skelbime, ne vėliau kaip likus 3 darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, Įsigyjančioji organizacija privalo atitinkamai pratęsti pasiūlymų pateikimo terminą.

7.5. Įsigyjančioji organizacija nerengs susitikimų su tiekėjais dėl pirkimo dokumentų paaiškinimų.

**8. VOKŲ SU PASIŪLYMAIS ATPLĖŠIMO PROCEDŪROS**

8.1. Vokai su pasiūlymais atplėšiami Komisijos posėdyje.Komisijos posėdis, kuriame atplėšiami vokai su pasiūlymais vyks adresu: Konstitucijos pr.. 7, Vilnius, 28 a.. Vokų atplėšimo posėdžio pradžia **2022 m. liepos 7 d. 11 val. 00 min. (Lietuvos laiku).**

8.2. Vokų su pasiūlymais atplėšimo procedūroje turi teisę dalyvauti visi pasiūlymus pateikę tiekėjai arba jų įgalioti atstovai. Vokai atplėšiami ir tuo atveju, jei į vokų atplėšimo posėdį neatvyksta pasiūlymus pateikę tiekėjai arba jų įgalioti atstovai. Jeigu į vokų atplėšimo procedūrą atvyksta pateikusio pasiūlymą tiekėjo įgaliotas asmuo, jis privalo pateikti įgaliojimo originalą.

8.3. Vokų su pasiūlymais atplėšimo procedūroje skelbiamas pasiūlymą pateikusio tiekėjo pavadinimas, pasiūlyme nurodyta kaina ir pranešama, ar pateiktas pasiūlymo galiojimo užtikrinimas *(jeigu jo reikalaujama)*, ar pateikto pasiūlymo lapai reikiamai sutvirtinti tarpusavyje, sunumeruoti ir pasiūlymas paskutinio lapo antrojoje pusėje patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos ir pasiūlymo lapų skaičius.

8.4. Tuo atveju, jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

8.5. Atplėšiant vokus su pasiūlymais, Komisija turi leisti posėdyje dalyvaujantiems tiekėjams ar jų įgaliotiems atstovams viešai ištaisyti Komisijos pastebėtus jų pasiūlymo lapų sutvirtinimo tarpusavyje ar įforminimo trūkumus, kuriuos įmanoma ištaisyti per posėdį: nesunumeruoti pasiūlymo puslapiai, paskutinio lapo antrojoje pusėje nėra tiekėjo ar jo įgalioto asmens parašo ir (ar) antspaudo (jeigu jie turi antspaudą), nenurodytas tiekėjo ar jo įgalioto asmens vardas, pavardė pareigos, pasiūlymo lapų skaičius.

8.6. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja raštu. Kiekvienas vokų atplėšimo procedūroje dalyvaujantis tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Įgaliotoji organizacija negali atskleisti tiekėjo pasiūlyme esančios konfidencialios informacijos.

8.7. Tolesnes pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.

**9. PASIŪLYMŲ NAGRINĖJIMAS, VERTINIMAS IR PALYGINIMAS**

9.1. Įsigyjančioji organizacija pasiūlymus vertina remdamasi mažiausios kainos kriterijumi.

9.2. Įgaliotoji organizacija gali prašyti, kad tiekėjai paaiškintų savo pasiūlymus, tačiau negali prašyti, siūlyti arba leisti pakeisti pasiūlymo turinio esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Jeigu tiekėjas pateikia netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikia, Įsigyjančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo Įsigyjančiosios organizacijos prašymo išsiuntimo.

9.3. Įsigyjančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant per vokų su pasiūlymais atplėšimo posėdyje paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

9.4. Jeigu tiekėjas per Įsigyjančiosios organizacijos nurodytą terminą aritmetinių klaidų neištaiso, nepapildo ar nepateikia pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.

9.5. Komisija gali atmesti visus pateiktus pasiūlymus, jeigu visų tiekėjų pasiūlytos kainos Įsigyjančiajai organizacijai yra per didelės ir nepriimtinos.

9.6. Komisija turi atmesti tiekėjo pateiktą pasiūlymą, jeigu:

9.6.1. pasiūlymą pateikęs tiekėjas neatitinka pirkimo dokumentuose nustatytų kvalifikacijos reikalavimų arba Įsigyjančiosios organizacijos prašymu nepatikslina pateiktų netikslių ar neišsamių duomenų apie savo kvalifikaciją;

9.6.2. pateiktas pasiūlymas neatitinka pirkimo dokumentuose nurodytų reikalavimų.

9.7. **Vertinant pasiūlymus, bus vertinama tiekėjo pasiūlyta Apskaičiuota Pirkėjui tiekiamų gamtinių dujų kaina be akcizo mokesčio ir be PVM. Vokų atplėšimo protokole bus fiksuojama ir tolesnėse pirkimo procedūrose vertinama tiekėjo pasiūlyta Apskaičiuota Pirkėjui tiekiamų gamtinių dujų kaina be akcizo mokesčio ir be PVM.** **Derybos nebus vykdomos.**

9.8. Pasiūlyme nurodyta gamtinių dujų kaina bus vertinamas eurais. Jeigu pasiūlyme kaina nurodyta kita valiuta, ji bus perskaičiuojama eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną.

9.9. Pasiūlymų eilė nustatoma kainų didėjimo tvarka. Jeigu keli pasiūlymai pateikiami vienodomis kainomis, sudarant eilę pirmesnis į šią eilę įrašomas tiekėjas, kurio vokas su pasiūlymais įregistruotas anksčiausiai. Pasiūlymų eilė nenustatoma kai pasiūlymą pateikia tik vienas tiekėjas.

9.10. Pranešimas apie laimėjusį pasiūlymą išsiunčiamas visiems pasiūlymus pateikusiems tiekėjams ne vėliau kaip per 5 darbo dienas nuo Komisijos sprendimo priėmimo.

**10. SUTARTIES SUDARYMAS**

10.1. Įsigyjančioji organizacija iki pirkimo sutarties sudarymo turi teisę nutraukti pirkimo procedūras, jeigu atsiranda aplinkybių, kurių nebuvo galima numatyti. Įsigyjančioji organizacija ne vėliau kaip per 3 darbo dienas nuo aplinkybių atsiradimo išsiunčia pranešimus apie tai pasiūlymus pateikusiems tiekėjams, o jeigu pasiūlymų teikimo terminas dar nepasibaigęs, – papildomai paskelbia apie tai pirkimo skelbime nurodytu interneto adresu.

10.2. Įsigyjančioji organizacija sudarys pirkimo sutartį su tiekėju, kurio pasiūlymas komisijos sprendimu pripažintas geriausiu. Geriausią pasiūlymą pateikusiam tiekėjui ne vėliau kaip per 5 darbo dienas nuo komisijos sprendimo priėmimo raštu pranešama, kad jo pasiūlymas pripažintas laimėjusiu, ir nurodoma, iki kurio laiko reikia atvykti sudaryti pirkimo sutarties.

10.3. Jeigu laimėtojas raštu atsisako sudaryti pirkimo sutartį arba nepateikia pirkimo dokumentuose nustatyto pirkimo sutarties įvykdymo užtikrinimo, arba iki Įsigyjančiosios organizacijos nurodyto laiko nepasirašo pirkimo sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Įsigyjančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.

**11. PRETENZIJŲ NAGRINĖJIMO TVARKA**

11.1. Tiekėjai gali pateikti pretenziją Įsigyjančiajai organizacijai. Pretenzija turi būti pareikšta raštu per 5 darbo dienas nuo dienos, kurią kandidatas sužino arba turi ir gali sužinoti apie tariamą savo teisių pažeidimą, bet ne vėliau kaip 5 darbo dienos iki pirkimo sutarties atidėjimo termino pabaigos arba sutarties pasirašymo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.

11.2. Įsigyjančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo, taip pat ne vėliau kaip kitą darbo dieną raštu pranešti pretenziją pateikusiam tiekėjui apie priimtą sprendimą.

11.3. Bet kokie Įsigyjančiosios organizacijos ir tiekėjų tarpusavio santykiai, nenumatyti šiose konkurso sąlygose, reguliuojami Lietuvos Respublikos įstatymais, taisyklėmis ir kitais teisės aktais.

**12. PIRKIMO SUTARTIES SĄLYGOS**

12.1. Pirkimo sutartis negali būti sudaroma, kol nesibaigė Taisyklėse nustatytas sutarties sudarymo atidėjimo terminas. Sutarties sudarymo atidėjimo terminas nustatomas 5 darbo dienos, kuris prasideda nuo Įsigyjančiosios organizacijos pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems tiekėjams dienos. Atidėjimo terminas nenustatomas, kai pasiūlymą pateikia vienas tiekėjas.

12.2. Sudarant pirkimo sutartį, joje negali būti keičiama laimėjusio tiekėjo pasiūlymo kaina ar keičiamas jos nustatymo būdas, pasiūlymo turinys, sutarties įvykdymo užtikrinimo reikalavimai ir kitos pirkimo sutarties sąlygos.

12.3. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Taisyklių 3 punkte nustatyti principai ir tikslai.

12.4. Pirkimo sutarties sąlygos pateikiamos Pirkimo dokumentų 3 priede.

PRIDEDAMA:

1 priedas. Pasiūlymo gamtinėms dujoms pirkti forma.

2 priedas. Techninės sąlygos.

3 priedas. Pirkimo sutarties projektas.

Konkurso sąlygų

2 priedas

**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas –** UAB „Litesko“ filialas „Druskininkų šiluma“.
   2. **Tiekėjas –** ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro sutartį.
   3. **Sutartis** – dėl ekonominės naudos vieno ar daugiau ūkio subjektų sudaroma pirkimo sutartis, kurios dalykas yra prekės, paslaugos ar darbai.
   4. **Pirkimas –** Pirkėjo atliekamas prekių, paslaugų ar darbų įsigijimas su pasirinktu (pasirinktais) Tiekėju (Tiekėjais) sudarant pirkimo–pardavimo sutartį (Sutartis), kai šios prekės, paslaugos ar darbai yra skirti Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme nurodytai veiklai vykdyti.
2. **PIRKIMO OBJEKTAS**
   1. **Pirkimo objektas** – gamtinės dujos (toliau – GD).
   2. Pirkimas **neskaidomas** į Pirkimo objekto dalis.
3. **PIRKIMO OBJEKTO APIMTYS**
   1. Perkamo objekto **preliminarūs kiekiai** yra 6430 MWh. Orientacinis GD poreikis ketvirčiais ir mėnesiais, išreikštas energijos vienetais naudojant viršutinį GD šilumingumą, pateiktas žemiau lentelėje:

|  |  |  |  |  |  |  |  |
| --- | --- | --- | --- | --- | --- | --- | --- |
| **GD kiekis (MWh)** | | | | | | | |
| 2022 m. IV ketvirtis | | 2023 m. I ketvirtis | | 2023 m. II ketvirtis | | 2023 m. III ketvirtis | |
| Spalis | 410 | Sausis | 1000 | Balandis | 630 | Liepa | 185 |
| Lapkritis | 650 | Vasaris | 970 | Gegužė | 310 | Rugpjūtis | 185 |
| Gruodis | 880 | Kovas | 820 | Birželis | 190 | Rugsėjis | 200 |
| **Iš viso:** | **1940** | **Iš viso:** | **2790** | **Iš viso:** | **1130** | **Iš viso:** | **570** |

* 1. Pirkėjas neįsipareigoja nupirkti viso nurodyto GD kiekio. GD bus perkamos pagal faktinį poreikį.
  2. Didžiausias mėnesinis energijos poreikis šalčiausiu periodu gali būti iki 1116,5 MWh/mėnesiui.
  3. Vidutinis paros GD suvartojimas:
     + šaltuoju metų periodu (lapkritis, gruodis, sausis, vasaris, kovas) – 45,3 MWh;
     + šiltuoju metų periodu (balandis, gegužė, birželis, liepa, rugpjūtis, rugsėjis, spalis) – 8,8 MWh.
  4. Maksimalus valandinis vartojimas šaltuoju metų periodu gali būti iki 1,89 MWh.
  5. Maksimalus reikalingas GD kiekis per parą vienerių metų laikotarpiui – 33 MWh/parą/per metus.
  6. Gamtinių dujų poreikis gali keistis priklausomai nuo lauko oro temperatūros reikšmingų pasikeitimų. GD kiekis gali didėti 20%, sudarius atskirą susitarimą.

1. **SUTARTINIŲ ĮSIPAREIGOJIMŲ VYKDYMO VIETA**
   1. Pirkėjas GD naudos adresu: Verpėjų g. 22, Viečiūnų mstl., Druskininkų sav., LT-66496 (toliau – Viečiūnų katilinė).
   2. **Pristatymo vieta** – Viečiūnų katilinėje esantis komercinis dujų kiekio apskaitos prietaisas
2. **REIKALAVIMAI PIRKIMO OBJEKTUI**
   1. GD tiekimo terminas analogiškas laikotarpiui, nurodytam 9.1. punkte.
   2. Pirkėjas GD naudos Viečiūnų katilinėje.
   3. Tiekiant GD, jos gali būti pristatomos dujovežiais (suskystintas su vėlesniu išdujinimu) ir transportuojamos iki Pristatymo vietos pasinaudojant gamtinių dujų skirstymo infrastruktūra**:**
      1. Tiekėjas yra atsakingas už šių sąlygų 6.1. punkte nurodytų parametrų GD pristatymą iki Pirkėjo atsakomybės ribų.
      2. Pristatytas Tiekėjo GD kiekis turi būti nustatomas metrologiškai patikrintu apskaitos prietaisu.
   4. Tiekėjų pasiūlymai bus vertinami pagal mažiausios kainos kriterijų. GD kaina bus apskaičiuojama pagal formulę:

K = D + M + I + T, kur:

K – apskaičiuota Pirkėjui tiekiamų GD galutinė kaina, Eur/MWh;

D – ataskaitinio mėnesio GD vartojimo laikotarpio UAB „Get Baltic“ biržoje (toliau – Birža) paskelbtų Lietuvos zonoje BGSI LT paros kainų svertinis (priklausomai nuo per ataskaitinį mėnesį kiekvienos paros suvartotų dujų kiekių) vidurkis, Eur/MWh;

M – Tiekėjo siūloma marža prie Biržos kainos, Eur/MWh;

I – Suskystinų GD išdujinimo paslaugos kaina Eur/MWh;

T – GD skirstymo kaina, Eur/MWh.

1. **KOKYBĖ IR TRŪKUMŲ ŠALINIMAS**
   1. Pirkėjui perduodamų GD sudėtis ir kokybė privalo atitikti Lietuvos Respublikos energetikos ministro 2013 m. spalio 4 d. įsakymu Nr. 1-194 patvirtintus „Gamtinių dujų kokybės reikalavimus“.
2. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**
   1. GD perdavimas:
      1. Tiekiant GD per ataskaitinį mėnesį Viečiūnų katilinės suvartotas GD kiekis nustatomas vadovaujantis metrologiškai patikrinto GD apskaitos prietaiso rodmenimis (m3).
   2. Tiekėjas turi užtikrinti GD tiekimo patikimumą į Pristatymo vietą Viečiūnų katilinę:
      1. atsižvelgiant į metų laikotarpį (sezoną), Tiekėjas turi užtikrinti suskystintų GD talpoje esantį lygį, kad būtų užtikrintos GD poreikio sąlygos nurodytos 3.4. punkte.
      2. Tiekėjas turi būti įsivertinęs logistikos poreikį papildant esamą suskystintų GD talpą.
      3. **Sutartinių įsipareigojimų vykdymui tiekėjas turi turėti leidimą tiekti gamtines dujas bei dujų skirstymo licenciją arba turėti galiojančią sutartį su to regiono skirstymo operatoriumi dėl gamtinių dujų skirstymo dujotiekiu.**
      4. Į Pirkėjo Pristatymo vietą Viečiūnų katilinę tiekiamų GD slėgis turi būti – nuo 100 iki 300 mbar.
   3. Ataskaitinis mėnesis prasideda pirmą kalendorinę mėnesio dieną 7:00 valandą ir baigiasi sekančio mėnesio pirmą kalendorinę dieną 7:00 valandą.
   4. GD kiekį (m3) Pirkėjas deklaruoja Tiekėjui raštu arba el. laišku, pagal abipusiai suderintą formą.
   5. Tiekėjas, remiantis Pirkėjo pateikta GD kiekio deklaracija, sudaro Gamtinių dujų priėmimo – perdavimo aktą. Priėmimo – perdavimo akte privalo būti nurodyta: per ataskaitinį mėnesį Pirkėjui perduotas GD kiekis (m3; MWh), GD žemutinio ir viršutinio šilumingumų duomenys, Pirkėjui perduotų GD kaina bei už GD mokėtina suma, įskaitant pridėtinės vertės ir akcizo mokesčius, jeigu tokie taikytini.
   6. GD nuosavybės teisė ir praradimo rizika pereina iš Tiekėjo Pirkėjui tokiam GD kiekiui, koks yra nurodytas sudarytame ir Šalių pasirašytame Gamtinių dujų priėmimo – perdavimo akte.
   7. GD tiekimas turi būti saugus, nurodytų parametrų, patikimas, sklandus, be pertrūkių, užtikrinantis vartotojo GD pakankamumo ir prieinamumo poreikį visą sutarties laikotarpį.
3. **TIEKĖJO IR PIRKĖJO ĮSIPAREIGOJIMAI**
   1. Tiekiamų GD suvartotą kiekį (m3) Pirkėjas Tiekėjui ne vėliau kaip per 2 (dvi) darbo dienas pasibaigus ataskaitiniam mėnesiui deklaruoja raštu arba elektroniniu paštu.
   2. Tiekėjas, vadovaudamasis Pirkėjo pateikta GD kiekio deklaracija, per 3 (tris) darbo dienas sudaro Gamtinių dujų priėmimo – perdavimo aktą. Priėmimo – perdavimo aktą pasirašo Tiekėjas ir Pirkėjas.
   3. Priėmimo – perdavimo akte privalo būti nurodyta:
      1. per ataskaitinį mėnesį **už kiekvieną parą** Pirkėjui perduotas GD kiekis pagal viršutinį šilumingumą (m3; MWh);
      2. perduotų GD viršutinio ir žemutinio šilumingumų duomenys, kWh/m3;
      3. Pirkėjui perduotų GD kaina (GD kaina yra 5.4 punkte nurodyta kaina K);
      4. už GD mokėtina suma, įskaitant pridėtinės vertės ir kitus taikytinus mokesčius.
   4. PVM sąskaitą – faktūrą už patiektas GD Tiekėjas išrašo per 6 (šešias) darbo dienas nuo ataskaitinio mėnesio pabaigos. Už per ataskaitinį mėnesį faktiškai, pagal Priėmimo – perdavimo aktą, sunaudotas GD Pirkėjas įsipareigoja Tiekėjui sumokėti per 15 (penkiolika) einamojo mėnesio kalendorines dienas.
4. **SUTARTIES GALIOJIMO TERMINAS**
   1. Sutartis galioja 12 (dvylika) kalendorinių mėnesių nuo sutarties vykdymo pradžios. Sutarties terminas yra nuo 2022 m. spalio mėn. 1 d. 7:00 val. iki 2023 m. spalio mėn. 1 d. 7:00 val.